Up-575/18
Datum: 2021-01-18T00:00:00.000+01:00
ecli: ECLI:SI:USRS:2021:Up.575.18
vrsta: posamični akt
zadeva: ustavna pritožba
objavljeno: Neobjavljeno | 18.01.2021
dokument: USE1294
akt: Ustavna pritožba zoper sodbo Okrajnega sodišča v Postojni št. ZSV 81/2016 z dne 11. 12. 2017 v zvezi s plačilnim nalogom Medobčinskega inšpektorata in redarstva občin Postojna, Cerknica, Pivka, Loška dolina in Bloke št. 22451-763/2014-7 z dne 4. 5. 2015
resitev: zavrženje
odlocitev: sklep
vlagatelj: Branko Resnik, Brestanica
datum_vloge: 2018-04-11T22:00:00.000Z
datum_odlocitve: 2021-01-17T23:00:00.000Z

# Up-575/18-11

# 18. 1 .2021

---

## SKLEP

Senat Ustavnega sodišča je v postopku za preizkus ustavne pritožbe, ki jo je vložil Branko Resnik, Brestanica, ki ga zastopa Dušan Medved, odvetnik v Krškem, na seji 18. januarja 2021

#### sklenil:

**Ustavna pritožba zoper sodbo Okrajnega sodišča v Postojni št. ZSV 81/2016 z dne 11. 12. 2017 v zvezi s plačilnim nalogom Medobčinskega inšpektorata in redarstva občin Postojna, Cerknica, Pivka, Loška dolina in Bloke št. 22451-763/2014-7 z dne 4. 5. 2015 se zavrže.**

---

Ustavno sodišče je z odločbo št. Up-991/17, U-I-304/20 z dne 17. 12. 2020 (Uradni list RS, št. 5/21) med drugim odločilo, da je zoper odločitev sodišča o zahtevi za sodno varstvo, zoper katero pritožba ni bila dovoljena in je bila zoper odločitev pravočasno vložena ustavna pritožba s predlogom za izjemno obravnavo sicer nedovoljene ustavne pritožbe, o kateri Ustavno sodišče do dneva objave te odločbe v Uradnem listu Republike Slovenije še ni odločilo, dovoljena pritožba iz drugega odstavka 66. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13 in 32/16 –ZP-1), ki jo lahko vlagatelj ustavne pritožbe vloži v roku 45 dni po objavi te odločbe v Uradnem listu Republike Slovenije. Ker v skladu z navedenim pravna sredstva zoper izpodbijano sodbo niso izčrpana, je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi pete alineje prvega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – ZUstS) ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata Marko Šorli ter člana Dr. Dr. Klemen Jaklič (Oxford ZK, Harvard ZDA) in dr. Katja Šugman Stubbs. Sklep je sprejel soglasno.

Marko Šorli

Predsednik senata